Mil-lum, daħlet fis-seħħ sistema ta’ Wi-fi b’xejn fuq il-vapuri kollha tal-Gozo Channel u fit-terminal tal-Imġarr u taċ-Ċirkewwa. Fi stqarrija, il-Gvern qal li din kienet wegħda fil-manifest elettorali tal-Partit Laburista u se tkun ta’ benefiċċju għall-passiġġieri li se jagħmlu użu mis-servizz tal-Gozo Channel. Intqal li l-Ministeru għal Għawdex ħadem fuq din l-inizjattiva favur konnettivitá aħjar għall-pubbliku u servizz imtejjeb waqt it-traġitt bejn il-gżejjer.